Evo ovu rumen-ružu
Evo ovu rumen-ružu, 

iz mog skromnog perivoja,
 
na dar tebi, dušo šaljem, 

ime joj je ljubav moja! 

Ako ti se miris svidi, 

i njezina čista boja, 

ti je primi s poštovanjem 

pa zakiti njedra svoja! 

Ako ti se ne dopadne, 

baci je na oganj živi, 

nek' izgori, nek' se stvori, 

u lug i u pep'o sivi! 

Iz tog luga i pepela, 

na sred tvoga perivoja, 

proniknut će crna gljiva, 

a zvat ću je - mržnja tvoja! 

Sevdalinke